Loppemarked igen en stor succes.

Søndag den 12. april kl. 12.30 gik dørene op til årets loppemarked. Klokken fire var der kommet indtægter på kr. 81.000,-. Klokken halv seks var hallen igen klar til andre aktiviteter. Imponerende. Flot flot arbejde af mange frivillige i alle aldre.

Lørdag startede med indsamling i super godt vejr. Mange effekter var derfor stillet ud til fortovene i Hou og omegn. Biler med trailere kørte i pendulfart til hallen, hvor mange stod og tog imod, og fordelte, det ”rene guld”. Der var frokost til alle både lørdag og søndag. Efter et par slidsomme dage, serverede Leif lækker aftensmad, hvor alle hjælpere fik både mad og drikke, samt det flotte resultat præsenteret. Sådan skal det gøres. Stor stor tak til alle hjælpere. Det er en fornøjelse at se småtøser sælge ”sniller snaller” for knap kr. 1.500,-. De er klar igen næste år sammen med mange andre.

Hvad bruges pengene til?? Det er en længere historie. Derfor vil der snarest blive husstandsomdelt information herom.

Hou Hallens venner / Jørgen Hasselbalch.